APROBACION MODIFICACION DA ORDENANZA MUNICIPAL DO SERVIZO DE AXUDA NO FOGAR
ADMINISTRACIÓN LOCAL — Municipal — Porriño, O (Ordenanzas e Regulamentos, 25/03/2015)

Rematado o período de exposición publica do acordo adoptado polo Pleno do Concello do Porriño en sesión de data 29 de decembro de 2014 sobre a aprobación inicial da modificación do apartado 1 do artigo 16 da ORDENANZA REGULADORA DE AXUDA NO FOGAR, sen que se presentaran reclamacións, por medio do presente procédese a publicación no “Boletín Oficial da provincia de Pontevedra”(BOPDEPO), do texto integro, que a continuación se transcribe literalmente, e faise saber que a devandita ordenanza entrará en vigor unha vez sexa publicado o seu texto íntegro e transcorra o prazo de quince días a que se refiren os artigos 70.2 e 65.2 da Lei 7/1985, de 2 de abril, Reguladora da Bases de Réxime Local. A Lei 7/1985, de 2 de abril, reguladora das bases de Réxime Local (BOE nº 80, do 3 de abril de 1985), establece no seu artigo 25.2 k) que os concellos exercerán, en todo caso, competencias nos termos da lexislación do Estado e das Comunicades Autónomas en materia de prestación de servizos sociais e de promoción e reinserción social. A Lei 13/2008, de 3 de decembro, de servizos sociais de Galicia, regula o dereito de todas as persoas aos servizos sociais, correspondéndolles, aos poderes públicos, garantir este dereito, posibilitando así que as liberdades e igualdades entre individuos sexan reais e efectivas, tal e como consagra a propia Constitución Española. A Lei 13/2008, de 3 de decembro, de servizos sociais de Galicia, establece no seu capítulo II, o catálogo de servizos sociais, onde define o servizo de axuda no fogar coma un servizo consistente en ofrecerles un conxunto de atencións ás persoas ou familias no seu propio domicilio, para facilitar o seu desenvolvemento e permanencia no seu contorno habitual. Esta mesma lei establece no seu artigo 11. f) que é función dos servizos sociais comunitarios básicos a xestión da axuda no fogar. Coa entrada en vigor da Lei 39/2006, de 14 de decembro, de Promoción da Autonomía Persoal e Atención ás persoas en situación de dependencia, así como a normativa estatal e galega que a desenvolve, fíxose necesario establecer un novo marco regulador de carácter básico dos contidos, formas de prestación e aspectos procedementais e organizativos de axuda no fogar de maneira que coa aprobación da Orde do 22 de xaneiro de 2009 pola que se regula o servizo de axuda no fogar, se estableceron pautas de carácter xeral para asegurar un nivel equitativo de atención a todas as persoas que tiñan limitada a súa autonomía persoal. O Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia, establece no seu artigo 7. b) como requisito xeral dos centros e programas de servizos sociais, dispoñer dunhas normas de funcionamento, visadas polo órgano competente, en materia de autorización e inspección de servizos sociais, da Xunta de Galicia, que garanta o respecto ao dereito das persoas usuarias e establezan as condicións de prestación e desenvolvemento dos servizos. Coa aprobación e publicación do Decreto 99/2012, do 16 de marzo, polo que se regulan os servizos sociais comunitarios e o seu financiamento, faise necesario adaptar a normativa municipal existente en materia de axuda no fogar co fin de dar cumprimento ao establecido na disposición derradeira primeira do citado decreto. O Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, dálle unha nova redacción aos artigos 14.2, 59 e 61 do Decreto 99/2012, do 16 de marzo, polo que se regulan os servizos sociais comunitarios e o seu financiamento, polo que se fai necesario adaptar a normativa municipal existente en materia de axuda no fogar ao establecido nos mencionados artigos. En consecuencia e coa finalidade de garantir unha equidade, calidade e intensidade homoxéneas nos tipos de atención e os criterios de participación económica das persoas usuarias, o Concello do Porriño, de conformidade co marco normativo referenciado que confire aos concellos a potestade regulamentaria, e de autoorganización dentro da esfera das súas competencias, regula os requisitos e condicións da prestación do servizo de axuda no fogar municipal, a través da presente ordenanza. É obxecto desta ordenanza a regulación do servizo de axuda no fogar desenvolvido polo concello do Porriño. O establecido nesta ordenanza é de aplicación ao servizo de axuda no fogar que se desenvolve no concello do Porriño.1. O servizo de axuda no fogar é un servizo público de carácter local, consistente en ofrecer un conxunto de atencións ás persoas ou unidades de convivencia no propio domicilio, para facilitar o seu desenvolvemento e a permanencia no seu contorno habitual.2. O servizo de axuda no fogar poderá prestarse, a calquera persoa ou unidade de convivencia, para as cales, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu medio inmediato.3. O servizo de axuda no fogar ten por obxecto prestar un conxunto de atencións ás persoas no seu domicilio, dende unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestructuración familiar. Son obxectivos do servizo de axuda no fogar: a. Mellorar a calidade de vida das persoas usuarias. b. Posibilitar a permanencia das persoas no seu contorno de convivencia habitual. c. Favorecer e potenciar a autonomía persoal no propio domicilio. d. Manter, mellorar e recuperar as redes de relación familiar e social. e. Previr situacións de dependencia ou exclusión social. f. Retardar ou evitar a institucionalización. g. Reforzar a solidariedade e potenciar o voluntariado social. O SAF ten a consideración de prestación básica, que ofrecerá unha atención integral e polivalente aos/ás usuarios/as, abarcando a cobertura de diferentes necesidades da persoa e/ou familia, apoiando e fomentando os aspectos de relación humana, a autoestima e a mellora das condicións de vida. Todas as atencións e distintas actividades ás que fai referencia este artigo desenvolveranse reforzando e complementando as capacidades da persoa usuaria ( serve de apoio para a unidade familiar), non eliminando nin substituíndo as actividades que a persoa usuaria poida realizar e en ningún caso suplantará as responsabilidades familiares. As actividades que se van a desenvolver dende o SAF poderán ser complementarias a outras intervencións realizadas polos/as distintos/as profesionais doutros programas e proxectos dos servizos sociais. Para a realización das diversas atencións para desenvolver dende o SAF, a persoa usuaria deberá dispor ou proverse dos medios necesarios, contando, si é preciso, co apoio e asesoramento dos servizos sociais comunitarios.1. De conformidade coa valoración técnica realizada en cada caso polos servizos sociais, no marco do servizo de axuda no fogar poderán prestarse os seguintes tipos de atención de carácter básico: a. Atencións de carácter persoal na realización das actividades básicas da vida diaria, tales como: I. Asistencia para levantarse e deitarse. II. Tarefas de coidado e hixiene persoal, así como para vestirse. III. Control do réxime alimentario e axuda, se é o caso, para alimentarse. IV. Supervisión, cando proceda, das rutinas de administración de medicamentos prescritas por facultativos. V. Apoio para cambios posturais, mobilizacións, orientación espacio-temporal. VI. Apoio a persoas afectadas por problemas de incontinencia. VII. Outras tarefas para favorecer a atención integral da persoa usuaria. b. Acompañamento persoal na realización doutras actividades complementarias: I. Seguimento das intervencións realizadas polo sistema sanitario. II. Apoio en trámites urxentes de carácter administrativo, xudicial e similares. c. Atención das necesidades de carácter doméstico e da vivenda, tales como: I. Limpeza e mantemento da hixiene e salubridade da vivenda. II. Compra de alimentos e outros productos de uso común. III. Preparación dos alimentos. IV. Lavado e coidado das prendas de vestir, así como do enxoval doméstico. V. Apoio á unidade familiar. VI. Coidados e mantemento básico da vivenda. Este tipo de atención poderá ser facilitado en parte, se é o caso, por programas específicos de lavandaría ou alimentación a domicilio. d. Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estructuración familiar.2. Con carácter complementario, unha vez garantido o nivel básico de atención, o servizo de axuda no fogar poderá incorporar, entre outros, as seguintes actuacións e servizos: a. Actividades de acompañamento, socialización e desenvolvemento de hábitos saudables. b. Servizo de préstamo de axudas técnicas para persoas en situación de dependencia ou dependencia temporal. Para estes efectos enténdese por axuda técnica calquera produto, dispositivo, equipamento, instrumento, tecnoloxía ou software, fabricado especialmente ou dispoñible no mercado, para previr, compensar, controlar, mitigar ou neutralizar deficiencias ou limitacións na actividade e restriccións na participación social das persoas. c. Prestación de atención a distancia mediante dispositivos de teleseguimento, teleasistencia e similares d. Adaptacións funcionais do fogar. e. Servizo de podoloxía. f. Servizo de fisioterapia.3. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e calidade de vida.4. En todo caso, as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se falicite e promova a súa autonomía.5. En ningún caso poderán formar parte das actuacións desenvolvidas polo servizo: a. A realización de actividades domésticas, que non fosen incluídas no proxecto de intervención e no acordo de servizo. b. Actuacións, que polo seu carácter sanitaria, deban en todo caso, ser realizadas por persoal facultativo. Todas as atencións prestadas a través do SAF deberanse desenvolver, entendendo o servizo de axuda no fogar, como un apoio á unidade familiar ou de convivencia de tipo: — Asistencial. — Preventivo: evitando internamentos e permitindo a convivencia no medio normalizado, así como a participación na dinámica familiar e social. — Educativo: reforzando procesos de adquisición de hábitos e organización do fogar, para o funcionamento autónomo da unidade familiar. — Rehabilitador: Tratando de recuperar e restablecer a autonomía e desenvolvemento de capacidades atrofiadas ou non desenvolvidas suficientemente.1. O servizo de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores, en que se observe a necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.2. En todo caso, darase prioridade de acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade, intimidade e autonomía.2. A accederen e utilizaren o servizo en condicións de igualdade e non discriminación.3. A recibiren unha atención individualizada e adaptada ás súas necesidades, coa calidade e duración determinadas en cada caso.4. A recibiren unha información de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara ao seu acceso aos demais sistemas de benestar social.5. A teren asignada unha persoa profesional de referencia que actúe como interlocutora principal e que asegure a coherencia da intervención.6. A coñeceren a organización e o regulamento do servizo.7. Ao tratamento confidencial dos seus datos, de acordo co disposto na Lei orgánica 15/1999, do 13 de decembro, de protección de datos de carácter persoal.8. A coñeceren a situación do seu expediente.9. A seren informadas, de xeito craro e preciso, sobre a intervención prevista e elixir libremente, dentro da capacidade de oferta do sistema e logo da valoración técnica, o tipo de medidas ou de recursos adecuados para o seu caso, así como a participar na toma de decisións que modifiquen o proceso de intervención acordado.10. Á calidade dos servizos recibidos e a presentaren queixas e suxestións á persoa coordinadora do servizo.11. Ao respecto dos seus dereitos lingüísticos, garantindo, en todo caso, o desenvolvemento da actividade do servizo dende a práctica dunha oferta positiva do idioma galego. As persoas usuarias, no marco dos deberes que con carácter xeral se establecen no artigo 7 da Lei 13/2008, de servizos sociais de Galicia, e, se é o caso, na lexislación vixente sobre o procedemento administrativo común, terán os seguintes deberes: 1. Cumprir as normas, requisitos e procedementos para o acceso aos diferentes servizos.2. Facilitar a información precisa e veraz sobre as circunstancias determinantes para o acceso e utilizacón dos servizos, así como comunicar ao persoal de referencia, os cambios de circunstancias familiares, sociais ou financeiras que puideran resultar relevantes na asignación, modificación, suspensión ou extinción das prestacións ou servizos.3. Cumprir coas condicións do servizo, facilitando e colaborando na execución das tarefas do persoal ao seu cargo e poñendo á súa disposición, cando se trate dun servizo realizado no domicilio, os medios materiais necesarios.4. Colaborar co persoal encargado do seu caso, acudindo ás entrevistas programadas, seguindo as orientacións e participando no desenvolvemento das actividades incluídas no servizo, centro ou programa en función das súas capacidades e nos termos acordados en cada caso.5. Manter unha actitude positiva de colaboración coas persoas profesionais dos servizos sociais comunitarios, participando activamente no proceso pautado de mellora, autonomía persoal e inserción social.6. Facilitar e cooperar no seguimento, avaliación e inspección do servizo.7. Respectar a dignidade persoal e profesioal das persoas que lles presten o servizo, así como respectar os límites das súas obrigas laborais.8. A comunicar, con dez días de antelación, en circunstancias ordinarias e previsibles, calquera ausencia temporal que puídese impedir ou dificultar a execución dos servizos que, se fose o caso, se prestasen no seu domicilio.9. Participar no pagamento do servizo nos termos que se estableza na súa norma reguladora.1. Observar un trato respectuoso cara a persoa usuaria, evitando que a confianza con este e a súa familia interfira no traballo.2. Respectar a intimidade da persoa usuaria e gardar a debida confidencialidade.3. Respectar integramente o horario e as tarefas establecidas e non realizar cambio algún sen previa autorización do profesional responsable do Concello.4. Avisar aos usuarios/as das súas ausencias coa debida antelación, trala autorización do xefe de persoal e a comunicación ao profesional responsable do servizo.5. Non recibir en custodia, en ningún caso, diñeiro, xoias nin obxecto algún.6. Non recibir ningún tipo de agasallo, prestación ou gratificación por parte do/a usuario/a.7. Non dispoñer das chaves do domicilio, agás cando as condicións da situación concreta así o esixan, sempre coa demanda e consentimento do/a usuario/a e a aceptación da/s persoa/s responsables do SAF.8. Manter unha relación de equilibrio afectivo axustado a/o usuaria/o.9. Avisar aos responsables da entidade adxudicataria da prestación do SAF ou no seu caso, aos servizos de urxencia correspondentes, naquelas situacións en que durante a prestación do servizo exista un risco para a integridade do/a beneficiario/a.10. Non se poderá acudir ao lugar de traballo acompañado/a de persoas alleas ao servizo.11. A/O auxiliar non debe facer participe aos/as usuarios/as e/ou a familia destes, dos seus propios problemas, separando o posible a súa vida privada do seu traballo.1. Son causas de extinción do servizo de axuda no fogar, as seguintes: a. A renuncia da persoa usuaria. b. O cambio de programa individual de atención ou do proxecto de intervención que implique un cambio de asignación de recurso e a súa incompatibilidad e co servizo de axuda no fogar. c. Traslado definitivo da súa residencia a outro concello. d. Falecemento da persoa usuaria. e. Incumprimento reiterado dos deberes e obrigas establecidas para as persoas usuarias na prestación do servizo. f. A falta reiterada de pagamento do servizo. g. Desaparición das causas que motivaron a prestación do servizo. h. Baixa no Padrón municipal de habitantes ( no caso de Libre Concorrencia). 2. Serán causas de modificación das condicións da prestación do servizo de axuda no fogar as seguintes: a) A alteración das circunstancias tidas en conta para a concesión do servizo poderá dar lugar á modificación das condicións de prestación nas que fora concedido inicialmente. Os cambios de circunstancias en calquera caso, deberán substanciarse no expediente individual, mediante un novo informe de acordo do servizo. b) As modificacións tamén poderán producirse a petición da persoa interesada/o mediante solicitude subscrita pola mesma e coa valoración do/a traballador/a social dos servizos sociais comunitarios, á vista dos posibles cambios da situación que motivou a concesión. c) As persoas usuarias que tiveran accedido ao servizo de axuda no fogar polo sistema de libre concorrencia, e fosen valoradas con posterioridade correspondéndolles a efectividade do dereito, poderán ver modificadas as condicións da prestación do servizo conforme ao establecido no programa individual de atención e a normativa de aplicación. Cando se trate dun servizo público de axuda no fogar, asignado a persoas en situación de dependencia, na correspondente resolución de Programa Individual de Atención, consonte ao establecido na Orde de 2 de xaneiro de 2012, de desenvolvemento do Decreto 15/2010, do 4 de febreiro, polo que se regula o procedemento para o recoñecemento do sistema para a Autonomía e Atención á Dependencia, o procedemento para a elaboración do Programa Individual de Atención e a organización e funcionamento dos órganos técnicos competentes, modificado polo Decreto 148/2011, do 7 de xullo, a incoación por parte da entidade titular do servizo, dun expediente de extinción ou modificación das condicións de prestación do servizo, deberá notificarse en todo caso ao órgano competente para ditar resolución de Programa Individual de Atención.3. Son causa de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: — Ausencia temporal do domicilio: neste caso o servizo poderá suspenderse por un máximo de tres meses para as persoas usuarias que accedan ao servizo polo sistema de libre concorrencia e por un máximo de dous meses para as persoas usuarias de dependencia, debendo acreditar a persoa usuaria as causas que motivan a súa ausencia. — Modificación temporal das causas que motivaron a necesidade do servizo: poderá suspenderse o servizo en tanto persista o cambio de circusntancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ao disposto na correspondente normativa reguladora.4. Para todas as extincións, modificacións e/ou suspensións efectuadas sobre a prestación do SAF, será necesario o informe social do/a traballador/a social municipal, que deberá ser incorporado ao expediente.5. Con respecto aos casos de Libre Concorrencia cando por necesidades de servizo sexa necesario ampliar o número de usuarios/as e se consideren prioritarios e urxentes outros casos, en consideración das súas circunstancias persoais, sociais, sanitarias, económicas, etc. ou en función das dispoñibilidades económicas do exercicio, poderase valorar por parte das Traballadoras Socias do Concello a suspensión temporal do servizo. O prazo da suspensión temporal acordarase por resolución da Alcaldía previo informe do/a/s Traballador/a/s Social do Concello. Procederase á revisión do número de horas prestadas aos/ás usuarios/as de Libre Concorrencia, cando se detecte por parte da/s Traballadora/s Sociais do Concello, que o número de horas do servizo que se prestan xa non procede, debido á modificación das circunstancias que motivaron a alta do servizo. O servizo público de axuda no fogar será prestado polo concello do Porriño ben directamente, ou ben mediante as diversas modalidades de contratación da xestión de servizos públicos, regulados na normativa vixente sobre contratos do sector público, a través de entidades privadas debidamente autorizadas. — Estar empadroado e ter residencia efectiva no concello de O Porriño. — Facilitar a documentación requirida para efectuar a solicitude.1. Existirá un profesional de referencia, que actuará como coordinador do servizo e que deberá estar en posesión dunha cualificación mínima de diplomatura universitaria na área de servizos sociais. No caso de que o número de persoas usuarias sexa menor de 50, o persoal técnico mínimo exixible será de 0,02 profesionais en cómputo de xornada completa por persoa usuaria. Nos demais casos aplicarase a seguinte táboa: 2. O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de prestar o servizo a persoas en situación de dependencia valorada, deberán estar en posesión do título de formación profesional de grao medio de atención sociosanitaria ou equivalente, regulado no Real Decreto 1593/2011, do 4 de novembro, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real Decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade.3. O seguemento da prestación do servizo nos domicilios das persoas usuarias realizarase polo persoal coordinador, sempre que as circunstancias o fagan necesario e, como mínimo, con carácter bimestral. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo.4. O Concello do Porriño, e de ser o caso, a entidade prestadora en réxime privado do servizo, abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: a. Un informe social, asinado por un traballador ou traballadora social da entidade titular do servizo. b. Un proxecto de intervención, asinado polo técnico responsable, segundo o Anexo VII desta ordenanza. c. Un acordo de servizo asinado entre o Concello do Porriño e a persoa usuaria, segundo o Anexo V desta ordenanza. d. Informes de seguemento periódicos, que terán un carácter bimestral, ou extraordinarios, cando as circunstancias así o aconsellen. En todo caso, o tratamento da información contida nos expedientes, realizarase de acordo coa Lei 15/1999, do 13 de decembro, de protección de datos de carácter persoal. O acceso ao servizo de axuda no fogar municipal producirase de acordo co seguinte: O acceso será prioritario e directo para as persoas que, tendo recoñecida unha situación de dependencia, se lles asigne a axuda no fogar na correspondente resolución de programa individual de atención, e consonte a aplicación do programa de asignación de recursos, establecido no título II do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos. Para estes efectos, o concello do Porriño, cando sexa o caso, procederá a dar de alta as persoas en agarda, de acordo coa orde de prelación establecida no programa de asignación de recursos. As persoas para as que o programa individual de atención, determine o servizo de axuda no fogar como recurso principal ou idóneo terán, en todo caso, preferencia sobre aquelas ás que se lles asigne o servizo de axuda no fogar como respiro do coidador. Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, o acceso ao servizo, logo da prescrición técnica do profesional de referencia resolverase en réxime de libre concorrencia, segundo o seguinte procedemento: a. Presentación da solicitude, segundo o anexo I desta ordenanza, dirixida ao Alcalde no Rexistro Municipal do Concello, acompañada da seguinte documentación: I. Fotocopia do DNI da persoa beneficiaria do servizo e das persoas que convivan no mesmo domicilio, de ser o caso. II. Fotocopia da tarxeta sanitaria da persoa solicitante. III. Certificado de convivencia. IV. Informe médico ou clínico sobre o seu estado de saúde, segundo anexo III. V. Certificado de discapacidade e/ou certificado do grao e nivel de dependencia, de ser o caso. VI. Xustificantes de ingresos da persoa solicitante e do resto dos membros da unidade de convivencia: 1. Fotocopia da última declaración da renda, ou no seu defecto, certificado de imputacións do IRPF, expedido pola Axencia Tributaria correspondente.2. Certificados de todos os ingresos procedentes de salarios, pensións, subsidios e outros bens que posúan 3. Xustificante de aluguer de vivenda, de ser o caso.4. Calquera outra documentación que sexa requerida polo traballador/a social para a valoración do seu expediente. En todo caso, o tratamento da información contida nos expedientes individuais, realizarase de acordo coa normativa vixente, en materia de protección de datos de carácter persoal. As solicitudes incompletas contarán cun prazo de 10 días para enmendar deficiencias, en caso de non facelo, serán arquivadas sen máis trámite tal como se establece na lexislación que regula o procedemento administrativo. b. As solicitudes presentadas serán valoradas polo/a traballador/a social dos servizos sociais comunitarios do Concello, que, unha vez realizada a correspondente visita domiciliaria, determinará, mediante o informe técnico, a idoneidade do servizo, así como a intensidade recomendable para cada caso concreto, tendo en conta todas as circunstancias de necesidade e a aplicación do baremo establecido a tal fin, segundo anexo IV. c. O departamento de Servizos Sociais elaborará un Informe – proposta que será elevado ao órgano competente para dictar resolución, segundo anexo IV. O prazo máximo para resolver será de tres meses. No caso de que sexa favorable, a mesma terá a consideración de alta no servizo. En caso de non existir dispoñibilidade, a solicitude pasará a integrarse na lista de agarda, nunha orde de prioridade determinada pola puntuación que obtivese na aplicación do baremo. No caso de empate da puntuación, atenderase por orde temporal da demanda. d. Cando concorran circunstancias que aconsellen a intervención inmediata do servizo, a Alcaldía resolverá o expediente, á vista do informe-proposta do/a traballador/a social. Este informe conterá as causas que motiven a tramitación pola vía de urxencia. O procedemento de urxencia terá validez mentres se manteña a situación desencadeante. A desaparición desta, levará consigo a extinción do servizo e a tramitación pola vía ordinaria. e. Para o inicio da prestación do servizo será requisito previo asinar o acordo de servizo, segundo o modelo establecido no anexo V desta ordenanza (anexo III da Orde de 22 de xaneiro de 2009). f. Anualmente, farase unha revisión de todas as persoas beneficiarias do servizo, co fin de comprobar que cumpre as condicións para a continuidade do mesmo. Para a renovación anual do servizo, as persoas beneficiarias deberán presentar a documentación establecida no apartado a) deste artigo, agás aquela que xa conste no seu expediente individual.1. O prazo de alta no servizo, será como máximo dunha semana, dende que a persoa usuaria se lle asigna o recurso dende o Programa de Asignación de Recursos para as persoas que acceden ao servizo na modalidade de dependencia, ou dende que se dita resolución por parte da Alcaldía, para as persoas que acceden ao servizo na modalidade de libre concorrencia. Para as persoas usuarias ás que se lles concede o servizo, pola vía de urxencia, o prazo de alta será como máximo de dous días hábiles.2. Previo ao inicio do servizo, o persoal técnico realizará unha avaliación da situación e establecerá un consenso coa persoa usuaria, sobre as actuacións e tarefas a desenvolver no domicilio. Designarase tamén a persoa profesional de referencia.3. A asignación do persoal de atención directa farase en base ao perfil requerido para cada caso concreto, e realizarase unha visita domiciliaria para a presentación do persoal de atención directa á persoa usuaria. Se a persoa beneficiaria, rexeita ao/á auxiliar de axuda no fogar que se lle asigna, sen razón suficientemente xustificada, pasará á lista de agarda ata que se lle asigne outro/a auxiliar, sempre que sexa técnicamente posible. Os cambios no persoal técnico asignado, así como nos horarios de prestación do servizo, que deban efectuarse, por circunstancias de necesidades de organización do servizo, comunicaranse á persoa beneficiaria, seguindo en vigor o acordo asinado.4. Para o inicio da prestación do servizo, será requisito previo, asinar o acordo de servizo, segundo o modelo establecido no anexo V desta ordenanza.5. O persoal técnico elaborará un proxecto de intervención, segundo o anexo VII desta ordenanza (anexo II da Orde do 22 de xaneiro de 2009), que deberá conter: días da semana de atención, horario concreto no que se desenvolverá a prestación, identidade do persoal de atención directa responsable da execución do proxecto, obxectivos e tarefas a desempeñar no domicilio, e o seguimento efectivo da prestación no domicilio do usuario, con carácter mínimo bimestral.6. Farase entrega á persoa usuaria, dunha copia da ordenanza municipal de axuda no fogar, debidamente visada polo órgano competente.7. Así mesmo, entregarase á persoa usuaria e ao persoal de atención directa, o documento que conteña as tarefas a desenvolver no domicilio.8. Informarase ás persoas usuarias da existencia dun libro de reclamacións, que estará á súa disposición, para calquera queixa ou reclamación. No caso de queixa ou reclamación, facilitarase unha copia da queixa á persoa usuaria e remitirase o orixinal ao servizo de inspección no prazo de tres días, xunto cun informe do caso, segundo establece o artigo 6. i) do Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia.9. O departamento de servizos sociais do Concello abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: • Un informe de avaliación inicial, asinado polo técnico competente, responsable da coordinación do servizo de axuda no fogar. • Un proxecto de intervención, asinado polo técnico responsable, segundo o anexo VII desta ordenanza (anexo II da Orde do 22 de xaneiro de 2009). • Un acordo de servizo asinado entre o concello do Porriño e a persoa usuaria, segundo o anexo V desta ordenanza. • Informes de seguemento da prestación nos domicilios das persoas usuarias, que terán, como mínimo, un carácter bimestral, ou extraordinarios, cando as circunstancias así o aconsellen. • A modificación do acordo de prestación do servizo de axuda no fogar (segundo anexo VI) e o escrito de renuncia (segundo anexo VIII), cando sexa pertinente.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico.2. A intensidade do servizo de axuda no fogar, para as persoas atendidas no marco do sistema de autonomía persoal e atención á dependencia, estará predeterminada no seu programa individualizado de atención. A súa aplicación horaria será flexible e conforme co proxecto de intervención, de xeito que, cando menos, se garanta a cobertura das necesidades de atención de carácter persoal na realización das actividades básicas da vida diaria, relacionadas no artigo 4.1º a) da Orde de 22 de xaneiro de 2009, pola que se regula o servizo de axuda no fogar, todos os días da semana.3. Na modalidade de libre concurrencia, a intensidade do servizo virá determinada na prescrición efectuada polo departamento de servizos sociais do concello. Terá unha duración máxima de 40h/mes. Establécese como período para a prestación dos servizos, de luns a venres, así como os sábados en horario de mañá, se fora preciso, quedando excluídos os fins de semana, festivos e horario nocturno. O servizo pode comezar as 7:00 horas da mañá ata as 22:00 horas.1. A tramitación das solicitudes de axuda no fogar para a modalidade de acceso directo, para persoas usuarias valoradas co grado de dependencia, unha vez ditada resolución pola Xefatura territorial competente da Consellería de Traballo e Benestar, terá carácter directo, dacordo en aplicacioón do progrma de asignación de recursos.2. A solicitude para acceder o servizo municipal de axuda no fogar por a modalidade de libre concorrencia, poderá ter lugar a instancia de parte ou ben de oficio a proposta dos servizos sociais comunitarios básicos. Nesta modalidade a tramitación das solicitudes, conlevará a elaboración dun expediente individual que estará formado polos seguintes documentos: — A solicitude, (anexo I), suscrita pola persoa usuaria ou o seu representante legal. — Fotocopia do D. N. I ou Tarxeta de residencia da persoa usuaria e as persoas da unidade de convivencia — Fotocopia da cartilla de asistencia sanitariada persoa usuaria. — Certificado de empadroamento e convivencia. — Xustificante acreditativo do pago do aluguer da vivenda ou amortización do préstamo hipotecario. — Informe médico (anexo II) — Xustificante acreditativo de ingresos da unidade de convivencia — Certificado de rústica, urbana e industrial da unidade de convivencia — Xustificante de declaración da renda ou no seu defecto certificado negativo de hacienda da unidade de convivencia. — Calquer outro documento que considere necesario ó departamento de Servizos Sociais para a baremación da solicitude. — Informe social emitido polo/a Traballador/a Social dos Servizos Sociais comunitarios basicos, no que se especifique a situación socio- familiar, se avalien as mesmas e se propoña a procedencia ou non desta prestación. A Administración Local poderá dispoñer que se efectuen as comprobacións oportunas sobre a veracidade dos datos aportados polas persoa usuaria. Igualmente poderá reclamar, as aclaracións por escrito e a documentación necesaria co fin de garantir a correcta cumplimentación do expediente.1. Na modalidade de acceso directo ó servizo para as persoas usuarias con dependencia valorada, o proceso de tramitación iniciarase cando esté recoñecido no programa de individual de atención e incorporado ó sistema informático de xestión, sempre que exista disponibilidade horario de acordo ó seguinte procedemento: 1.1 O/a traballador/a social dos servizos sociais comunitarios básicos municipais porase en contacto coa persoa beneficiaria ou familia a fin de comprobar a idoneidade do recurso e iniciar o trámite oportuno. En caso contrario se procederá a comunicar a renuncia ou a proposta de cambio de recurso.1.2. Os/as traballadores/as social realizarán a visita domiciliaria para asinar o acordo de prestacion do servizo, para elaborar o proxecto de intervención (no que contarán obxectivos xerais e específicos do servizo, intensidade, periodicidade da prestación, funcións e tarefas a desenvolver pola auxiliar doméstica), e informe social con proposta e a cota de cofinanciamento correspondente cando proceda. Cando teñan que participar no cofinanciamento do servizo, incorporarase no expediente a orde de domiciliación bancaria.1.3 Calquera modificación do servizo ( intensidade ou tarefas) implicará a realización dun novo informe.1.4 O seguemento, control, supervisión, programación e avaliación do servizo será realizado polos/as traballadores/as sociais dos servizos sociais comunitarios básicos.2. Na modalidade de acceso por libre concorrencia será de aplicación o seguinte: 2.1 O procedemento iniciarase por instancia de parte, de conformidade cos principios xerais recollidos na Lei 30/1992 de 26 de novembro, de Réxime Xurídico das Administracións e do Procedemento Administrativo Común.2.2 Cando circunstancias debidamente acreditadas no expediente así o xustifiquen, o procedemento de acceso ó servizo poderá iniciarse de oficio.2.3 Cumpliméntase a solicitude coa documentación correspondente e procédese a comprobar os datos aportados e que a solicitude reúna os requisitos establecidos no presente regulamento comunicando a persoa usuaria que nun prazo de dez días emende a falta ou achegue os documentos preceptivos, con indicación de que si non o fixera así, de acordo co artigo 71 1º da Lei 30/1992 do 26 de Novembro de Réxime Xurídico das Administracións Públicas e do Procedemento Administrativo común, se terá por desistido da súa petición.2.4. Os/as traballadores/as social realizarán a visita domiciliaria para completar a valoración social da solicitude, e logo de aplicar o baremo correspondente incluirase a solicitude nunha listaxe de agarda.2.5 Cando exista capacidade orzamentaria e por orde prioritaria asinarase o acordo de prestacion do servizo, elaborarase o proxecto de intervención (no que contarán obxectivos xerais e específicos do servizo, intensidade, periodicidade da prestación, funcións e tarefas a desenvolver pola auxiliar doméstica), e o informe social con proposta no que se contemplará a capacidade económica do/a usuario/a e a cota de cofinanciamento correspondente cando proceda. Cando teñan que participar no cofinanciamento do servizo, incorporarase no expediente a orde de domiciliación bancaria.2.6. A resolución concretarase nun decreto do órgano competente municipal en materia de servizos sociais, que será notificado a persoa interesada. Contra esta resolución a persoa interesada poderá exercer o dereito de recurso segundo o establecido na Lei 30/1992 do 26 de novembro de Réximen Xurídico da Administración Pública e do Procedemento Administrativo Común.2.7. Unha vez notificado o inicio do servizo se presentará ó profesional de atención domiciliaria acompañado do técnico/a do servizo.2.8. Calquera modificación do servizo ( intensidade ou tarefas) implicará a realización dun novo informe.2.9. O seguemento, control, supervisión, programación e avaliación do servizo será realizado polos/as traballadores/as sociais dos servizos sociais comunitarios básicos.2.10. Cando concorran circunstancias que aconsellen unha intervención inmediata do servizo, esta poderá iniciarse de xeito inmediato sen necesidade de acollerse ó procedemento descrito neste apartado, bastando para isto o informe social con proposta dos servizos sociais comunitarios básicos municipais, no que argumentarán as circunstancias que aconsellen esta inmediatez, sendo preceptivo o correspondente decreto do órgano competente municipal. O inicio da prestación do servizo por vía de urxencia suporá en todo casa a tramitación do expediente de solicitude de acordo co procedemente establecido anteriormente. O prazo de presentación de solicitudes estará aberto todo o ano.1.—Técnicos dos servizos sociais comunitarios básicos do Concello do Porriño que estean en posesión dunha cualificación mínima de diplomatura universitaria na área de servizos sociais. Actuará como coordinador do servizo e lles corresponde as seguintes funcións: — Programación e avaliación xeral do servizo. — Difusión e información sobre o servizo. — Supervisión e control da xestión do servizo. — Estudo e análise das demandas e dos resultados. — Recepción da solicitude, realización do estudo, diagnose, baremación e realización do informe social con proposta para a resolución. — Definición dos obxectivos das intervencións e realización do protocolo de derivación para o/a traballador/a social responsable do servizo de axuda no fogar na entidade adxudicataria. — Avaliación e seguemento de cada caso. — Coordinación e avaliación contínua co persoal responsable da entidade adxudicataria. — Formulación de propostas de altas, baixas e modificacións de servizo. — Comprobación, no seu caso, da veracidade dos datos aportados polas persoas solicitantes do servizo. A tal efecto, poderá recadar do persoal de vixilancia municipal ou por calquera outros medios a emisión de informe ou achega de datos relevantes para efectuar a súa valoración. — Revisión de oficio dos casos nos que se manifeste un cambio das circunstancias existentes no momento do acceso ao servizo que poideran dar lugar á unha modificación, suspensión ou baixa do mesmo. — Información sobre a execución do servizo mensual ao departamento municipal con responsabilidade en intervención.2.—Auxiliares de axuda no fogar: — Execución das tarefas de atención persoal e doméstica deseñadas no proxecto de intervención. — Fomento da participación da persoa usuaria no seu proceso de vida e non substituila naquelas funcións que poida desenvolver por si mesma. — Orientación en actividades da vida cotiá, favorecendo unha normalización do funcionamento do fogar. — Educación e apoio ás persoas usuarias para a creación ou mantemento de hábitos de hixiene da vivenda, de aseo persoal, de control da medicación, etc. — Colaboración co técnico do servizo no seguimento e avaliación do mesmo, actuando de enlace coa persoa usuaria. — Favorecemento do apoio social ás persoas usuarias, fomentando o contacto co exterior.1. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase de acordo coas normas de valoración contidas no capítulo II do título III do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento no seu custo, observándose as normas de aplicación á materia, vixentes en cada momento, polo órgano competente en materia de servizos sociais da Xunta de Galicia.2 O resultado do cálculo da capacidade económica, correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: 1. Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2. Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.3. A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no foga 1.—No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.2.—Nos demáis supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3.—Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade a pagar será minorada proporcionalmente á diminución das horas efectivas de servizo.4.—En ningún caso, o importe da participación económica que deberá ingresar a persoa beneficiaria en concepto de copagamento, poderá exceder o 90 % do custo do servizo determinado en termos de prezo/hora.5.—No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: Para o servizo de axuda no fogar, en réxime de libre concorrencia, para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita, de acordo co establecido no artigo 21º desta ordenanza.1. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social.2. En calquera caso, establecerase un límite máximo de participación económica das persoas usuarias do 40% da súa capacidade económica. De conformidade co artigo 56.7 de Lei 13/2008, de servizos sociais de Galicia, en todo caso, os ingresos que recade o concello do Porriño, en concepto de achega das persoas usuarias para a súa participación no custo dos servizos sociais comunitarios, estarán afectados ao financiamento dos servizos sociais que reciban. No caso das entidades privadas que presten o servizo de axuda no fogar, mediante financiamento total ou parcial con fondos públicos, ou que atendan a persoas usuarias derivadas do sistema de autonomía persoal e atención á dependencia, manterán unha coordinación efectiva cos servizos sociais comunitarios básicos, establecendo un protocolo de comunicación de altas no servizo de cada persoa usuaria, así como unha copia do correspondente proxecto de intervención e dos informes de seguimento, dirixidos aos servizos sociais comunitarios básicos do Concello ou entidade local. Están obrigados ao pagamento do prezo público regulado nesta ordenanza, as persoas usuarias beneficiarias do servizo prestado por este Concello. O réxime xurídico da participación económica das persoas usuarias no custo do servizo é o establecido polo Real decreto lexislativo 2/2004, do 5 de marzo, polo que se aproba o texto refundido da Lei de Facendas Locais. A obriga de pagar os prezos públicos regulados nesta ordenanza, nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión: 1. Os prezos públicos contemplados nesta ordenanza satisfaranse con carácter posterior á prestación do servizo e con carácter específico, durante os vinte primeiros días do mes seguin te.2. O pagamento realizarase a mes vencido e con carácter posterior a prestación do servizo, mediante domiciliación bancaria que autorizará o solicitante do servizo por escrito no momento da concesión, e nos vinte primeiros días do mes seguinte a terminación do mes ou mediante ingresos directo na conta bancaria do concello indicada ao efecto que se realizará dentro dos vinte días seguintes a aquel no que lle sexa comunicado o importe correspondente á mensualidade. As infraccións e sancións rexeranse, no relativo aos pagos, pola Lei 58/2003, do 17 de decembro, xeral tributaria e polo Real Decreto 939/2005, do 29 de xullo, polo que se aproba o Regulamento Xeral de Recadación, e no resto das materias, polo disposto na Lei 13/2008, de 3 de decembro, de servizos sociais de Galicia. O servizos de axuda no fogar do Concello de O Porriño é un servizo de titularidade municipal e estará coordinado polo persoal técnico de Servizos Sociais Comunitarios que supervisará a prestación do mesmo recibindo as suxestións e queixas que poidan derivarse da súa prestación, propoñendo as formas de corrección que se estimen pertinentes. O Servizo de Axuda no Fogar no Concello de O Porriño adaptarase en todo momento á normativa estatal e autonómica vixente. Esta ordenanza derroga expresamente a ordenanza reguladora do servizo de axuda a domicilio publicada no BOP de Pontevedra nº 230 de 29 de novembro de 2013, e calquera outra disposición de igual ou inferior rango que sexa contraria á mesma. O presente regulamento entrará en vigor e producirá efectos a partir da data da súa publicación no Boletín Oficial da Provincia e unha vez transcorrido o prazo a que se refire o artigo 65.2 en relación co artigo 70.2 da Lei 4/85 de 2 de abril, Reguladora das Bases de Réxime Local, permanecendo en vigor ata que se aprobe a súa modificación ou derogación expresa. O Porriño, 15 de decem bro de 2014.—O Alcalde, José Nelson Santos Argibay. seguintes:________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ 8. Que, así mesmo, a persoa usuaria, a súa familia ou persoas achegadas se compromenten a levar a cabo as seguintes tarefas:__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ 9. Que as modificacións na prestación do servizo de axuda no fogar que poida ter lugar no futuro, deberán ser recollidas nun documento novo asinado pola persoa usuaria, e o/a Traballador/a Social dos Servizos Sociais Comunitario Básicos Municipais, sendo anexadas ó acordo original.10. Que o servizo se prestará atendendo a normativa legal vixente e a persoa usuaria recoñece ter sido informada sobre as normas do funcionamento do servizo. Ambas partes dan a súa conformidade ó presente acordo de prestación do SAF, e o asinan No Porriño, a ………… de ………………………. de 20……. A persoa usuaria O/a Traballador/a Social ANEXO VI: MODIFICACION DO ACORDO DA PRESTACION DO SERVIZO DE AXUDA NO FOGAR NOME E APELIDOS__________________________________________ DATA INICIO DAS MODIFICACIONS_____________________________ MODIFICACIONS: INTENSIDADES___________________________________________________________________________________________________________________ TAREFAS________________________________________________________________________________________________________________________________________________________________________________________________________________________________________________________________________________________________________________________ HORARIO:_______________________________________________________________________________________________________________________________________________________________________________________ PORCENTAXE PARTICIPACIÓN NO CUSTO TOTAL MENSUAL: ________________________________________________________________________________________________________________________________ O Porriño, de de 20 A persoa usuaria O/a Traballador/a Social ANEXO VII: PROXECTO DE INTERVENCIÓN 1. DATOS DE IDENTIFICACIÓN DO EXPEDIENTE Nome a apelidos_____________________________________________ D. N. I.:_____________________________________________________ Nº Intervención______________ Data da inicio____________________Data de fin___________________ 2. INTENSIDADE 3. DISTRIBUCIÓN TEMPORAL Lunes Martes Mércores Xoves Venres Sábado Domingo Horario Nº horas 4. TIPO DE ACTIVIDADE  Atencións de carácter persoal  Atencións de carácter apoio psicosocial  Atencións de carácter doméstico  Atencións de carácter socio-educativo  Atencións de carácter técnico e complementario 5. OBXECTIVOS 6. TAREFAS O/a Traballador /a Social ANEXO VIII: RENUNCIA Persoa usuaria_______________________________________________ con nº D. N. I. _____________________, quen ten concedido o servicio de axuda no fogar municipal. RENUNCIA ó mesmo por: ________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ O Porriño, a de de 2.0 Asinado (.)” Porriño, a 03 de marzo de 2015. O Alcalde, Jose Nelson Santos Argibay seguintes:________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ 8. Que, así mesmo, a persoa usuaria, a súa familia ou persoas achegadas se compromenten a levar a cabo as seguintes tarefas:__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ 9. Que as modificacións na prestación do servizo de axuda no fogar que poida ter lugar no futuro, deberán ser recollidas nun documento novo asinado pola persoa usuaria, e o/a Traballador/a Social dos Servizos Sociais Comunitario Básicos Municipais, sendo anexadas ó acordo original.10. Que o servizo se prestará atendendo a normativa legal vixente e a persoa usuaria recoñece ter sido informada sobre as normas do funcionamento do servizo. Ambas partes dan a súa conformidade ó presente acordo de prestación do SAF, e o asinan No Porriño, a ………… de ………………………. de 20……. A persoa usuaria O/a Traballador/a Social ANEXO VI: MODIFICACION DO ACORDO DA PRESTACION DO SERVIZO DE AXUDA NO FOGAR NOME E APELIDOS__________________________________________ DATA INICIO DAS MODIFICACIONS_____________________________ MODIFICACIONS: INTENSIDADES___________________________________________________________________________________________________________________ TAREFAS________________________________________________________________________________________________________________________________________________________________________________________________________________________________________________________________________________________________________________________ HORARIO:_______________________________________________________________________________________________________________________________________________________________________________________ PORCENTAXE PARTICIPACIÓN NO CUSTO TOTAL MENSUAL: ________________________________________________________________________________________________________________________________ O Porriño, de de 20 A persoa usuaria O/a Traballador/a Social ANEXO VII: PROXECTO DE INTERVENCIÓN 1. DATOS DE IDENTIFICACIÓN DO EXPEDIENTE Nome a apelidos_____________________________________________ D. N. I.:_____________________________________________________ Nº Intervención______________ Data da inicio____________________Data de fin___________________ 2. INTENSIDADE 3. DISTRIBUCIÓN TEMPORAL Lunes Martes Mércores Xoves Venres Sábado Domingo Horario Nº horas 4. TIPO DE ACTIVIDADE  Atencións de carácter persoal  Atencións de carácter apoio psicosocial  Atencións de carácter doméstico  Atencións de carácter socio-educativo  Atencións de carácter técnico e complementario 5. OBXECTIVOS 6. TAREFAS O/a Traballador /a Social ANEXO VIII: RENUNCIA Persoa usuaria_______________________________________________ con nº D. N. I. _____________________, quen ten concedido o servicio de axuda no fogar municipal. RENUNCIA ó mesmo por: ________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ O Porriño, a de de 2.0 Asinado (.)” Porriño, a 03 de marzo de 2015. O Alcalde, Jose Nelson Santos Argibay